EN NETFLIX-SERIE
Om du sjekker meg på Wikipedia…
…ser du at jeg beskrives som pseudoarkeolog eller pseudoforsker.
PSEUDOVITENSKAPELIG
Jeg synes dette er absurd.
Jeg er ikke mer pseudoforsker enn en delfin er pseudofisk.
Jeg er gravejournalist.
Jobben min er å undersøke den offisielle historien.
Hva finnes i fortiden
som den eksisterende modellen om forhistorien ikke forklarer?
Avvik og paradokser er interessante.
Det var det som brakte meg hit til Bahamas.
GJENFERD FRA EN DRUKNET VERDEN
Jeg er fascinert av deler av verden som ikke er skikkelig undersøkt.
Derfor har jeg dykket mye på kontinentalsokkeler,
for det er 25 millioner kvadratkilometer
som var over vann under istiden som er under vann nå.
Deriblant her, på Bahamas.
Dette er Bimini-øyene.
MEXICOGOLFEN ATLANTERHAVET
Knappe ti mil fra kysten av Miami
skilles Bimini fra USAs fastland
av en kanal som er kjent som Floridastredet.
FLORIDA - FLORIDASTREDET - BIMINI
Du synes kanskje det er et usannsynlig sted
å lete etter spor etter en tapt sivilisasjon,
men noe utrolig har blitt oppdaget under bølgene her.
Bare en knapp kilometer fra kysten, ikke så langt fra Golfstrømmen,
ligger det en diger struktur av nøye plasserte kjempesteiner…
…som ser ut som en megalittisk vei eller en brosteinsterrasse…
BIMINI-VEIEN
…som ga den kallenavnet "Bimini-veien".
ATLANTIS PÅ BAHAMAS?
Formasjonen ble oppdaget i 1968 av en gruppe dykkere
som hadde lett etter den sagnomsuste byen Atlantis
under Bahamas' bølger.
BIMINI-FARVANN GIR SPOR ETTER TAPT VERDEN
I begeistringen kunngjorde de for verden
at de hadde funnet veien til selveste Atlantis.
FANT ATLANTIS
Staten Atlantis skal ha eksistert i 8000 f.Kr.
og skal ha angrepet Athen. Grekerne fantes ikke i 8000 f.Kr.
Det er ganske enkelt absurd.
FORSKER FORTELLER OM SUNKEN BY
Jeg er redd det ikke er historie i denne reportasjen.
HVA ER DET, OM IKKE ATLANTIS? FUNNET AV ET TAPT KONTINENT
Forutsigbart nok fikk snakket om Atlantis arkeologer til å se vekk fra
det som lignet en megalittisk struktur under vannet…
EN GEOLOGISK GÅTE ATLANTIS ELLER NATURENS SØPPEL?
…som bare hype.
Den dag i dag insisterer arkeologer på
at denne undervannsformasjonen bare er oppsprukkede svaberg
som trolig ble dannet av naturlige prosesser for rundt 3000 år siden.
Akademikerne vil ikke satse omdømmet sitt,
så få har undersøkt det for alvor.
Jeg har ingen slike kvaler.
For uansett om
Bimini-strukturen er en del av en undervannsby eller ei,
hadde det vært uvørent å ignorere den helt.
Derfor har jeg kommet hit
med helt ny teknologi og et ekspertteam
for å gjenåpne saken.
Dykkerkompisen min er dr. Michael Haley…
Gi meg masken.
…en marinbiolog som har utforsket farvannet i Karibien
i over 40 år.
Vi svømmer her borte.
Den såkalte Bimini-veien ligger bare
fem og en halv meter under overflaten.
Det er lett å dykke dit.
Mens jeg og Mike drar mot den mystiske strukturen
forbereder et annet medlem på teamet, Kyle Dufault, seg
på å skanne området med sonarnettverket sitt.
Kyle er marinetterforsker
med flere års erfaring med å søke på verdens havbunner
etter vrak og avvik.
Klart.
Sonaren hans burde avsløre veien som røntgen
og gi oss mye klarere sikt
over hvordan blokkene kan ha vært plassert opprinnelig.
Jeg håper å vise noe som aldri har blitt sett før.
MARINETTERFORSKER
Om dette faktisk er menneskeskapt, vil jeg se presise linjer,
for 90 graders vinkler finnes vanligvis ikke i naturen.
Det er veldig sjelden.
Jeg vil gå nedover midten.
Graham, se på dette.
Mike og jeg nærmer oss linjen med digre steinblokker
på den ellers tomme havbunnen.
Nylige stormer har virvlet opp sediment og redusert sikten.
Likevel er det lett å se de velorganiserte radene av megalitter.
De er lagt ut helt symmetrisk.
Jeg kan svømme langs siden av rekken
og se at det er jevnt og presist.
Det er et imponerende syn.
Blokkene er utrolig rette og parallelle.
Disse steinene er virkelig enorme.
De er rundt fem meter én vei
og rundt fire den andre veien.
Dette er ikke toppen av et større begravd byggverk.
De fleste blokkene er lagt direkte på havbunnen.
Det som er så uvanlig,
er at noen av de uforstyrrede delene av strukturen
later til å være jevne, til tross for at megalittene er enorme.
Og når Mike og jeg ser nærmere etter, oppdager vi hvorfor.
Det er noe under dem.
Kom hit, Graham.
Se her.
En rekke mindre steiner er presset inn under de digre blokkene
så de er jevnhøye over havbunnen.
Du ser grunnsteinene tydelig.
Aldri i livet om de steinene kunne ha kommet under blokkene,
enkelte med en vekt opp til ti tonn,
med mindre de ble lagt der med vilje.
Etter min mening finnes det ingen tvil.
Naturen kan bare ikke forklare regelmessigheten, organiseringen,
planleggingen og presisjonen på strukturen.
Det er tydelig at det er en menneskeskapt struktur.
Det krevde stor innsats å lage
en utjevnet megalittisk plattform i ujevnt terreng.
Og for å jevne ut plattformen
brukte de grunnmursblokker under de store megalittene.
På nært hold var det vanskelig å se
hva den tiltenkte formen på formasjonen skulle være.
Men Kyles sonarskanninger bør gi oss et bedre perspektiv.
Nå begynner du å se blokkene i hoveddelen av veien.
-Greit. -Du ser sprekkene…
Absolutt.
…og den jevne formen av veien.
Definisjonen er fantastisk.
-De fleste steinene er jevne. -Ja.
De er vanligvis tre-fire meter lange,
ganger tre-fire meter brede.
-Så veldig store biter. -Ja.
Se på denne rette kanten.
Absolutt.
Du ser linjene mellom blokkene
-som om de faktisk var laget… -Ja.
-…og så lagt i veimønster. Det… -Nesten helt firkantet.
Absolutt.
Som jeg sa, kan du absolutt se at det er blokker.
Ja.
Jeg har skannet begge sider på begge sider av veien,
og det er ikke noe lignende rundt den.
Om formasjonen ganske enkelt var et produkt av naturlige tidevannskrefter,
som geologer insisterte på da den ble oppdaget,
hvorfor ligger den kortere delen av veien i vinkel mot hoveddelen?
Skulle de ikke vært parallelle?
Og hvorfor ser vi ikke andre slike formasjoner i nærheten?
Det er ikke bare slitasjen og likheten deres,
-men ingenting i nærheten ser slik ut… -Nei.
-Noen plasserte den der. -Ja.
Min personlige oppfatning er at den er menneskeskapt.
Mike, hva tenker du om det?
Hva har vi sett på?
Jeg har dykket i hele verden,
og det er den eneste sånne strukturen jeg har sett.
Den er helt unik.
Når jeg hører på argumentene til dem som mener den er naturlig,
sier de at det er svaberg.
Ofte knuser en stein i biter
samtidig som den beholder den generelle formen.
Men blokkene på Bimini er tydelig annerledes enn hverandre
og jevnt puteformet.
Vanskelig å tro at naturen kan ha laget den.
Jeg har aldri sett svaberg bli knust sånn.
-Har du? -Nei.
Det antyder menneskelig håndverk for meg.
Ser ut som den godt kan være menneskeskapt.
Om jeg har rett, må den ha blitt laget en gang
da denne delen av Bahamas var over vann.
Når vi ekstrapolerer fra de tilgjengelige dataene,
får vi en god formening om hvordan den opprinnelig så ut
da den på oppå kystlinjen.
Den krokformede formasjonen går omtrentlig nordøst til sørvest,
rundt 500 meter lang.
Nesten fire og en halv fotballbane.
De største blokkene er et sted fra tre til fire meter lange,
og to til tre meter brede.
På begge terrassene later det til å være planlagte mellomrom.
Men vi kan ikke vite om det lå en trestruktur oppå.
Blokkene er alt som er igjen.
Men det at det finnes en så diger menneskeskapt struktur her,
har utrolige implikasjoner.
For denne delen av Bahamas har vært under vann i tusenvis av år.
Faktisk var de fleste øyene som utgjør det vi nå kaller Great Bahama Bank,
forbundet under istiden,
enkelte steder 100 meter over havet.
En del av en stor, rektangulær Bahamaøy
like ved fastlandet som i dag er Florida…
8000 F.KR
…en øy som har vært her i mer enn 100 000 år.
BAHAMAØYA
Havnivået steg 120 meter på slutten av siste istid,
og i prosessen
svelget det millioner av kvadratkilometer av noe av verdens beste jord.
Og om vi prøver å fortelle menneskehistorien uten å ta hensyn til
de sunkne kontinentalsoklene og hva som skjedde på dem,
kan vi gå glipp av mye viktig informasjon.
De nye dataene vi har samlet om Bimini-veien,
antyder for meg at undervannsstrukturen er fra oldtiden.
Likevel har arkeologer vært trege med å ta utfordringen
med å lete etter bevis på eldre sivilisasjoner her på Bahamas.
De nekter å se på muligheten.
Om det fantes en avansert sivilisasjon som levde for 30 000 år siden…
…slik som Graham tror,
hvor er søppelet deres? Hvor er hjemmene?
Hvor er stein- eller metallredskapene deres?
Hvor er skriftene deres?
Det kan finnes slike bevis på en avansert sivilisasjon fra istiden
som venter på å bli funnet under bølgene, på områder som senere ble oversvømt.
Men du finner dem ikke om du ikke gidder å lete.
Det er ikke en sivilisasjon på Bimini.
Det er en sivilisasjon på hele banken, og det er stort.
-Det ble bare aldri forsket på. -Nei.
For arkeologien føler ikke at det er noe poeng i å forske på det.
For arkeologer mener at
tidslinjen for menneskesivilisasjonen er på plass.
Så det er ingen grunn til å undersøke.
Bimini-veien ser ut over kanalen
som gikk mellom Bahamaøya og Nord-Amerika i istiden.
BIMINI-VEIEN BAHAMAØYA
En kanal Golfstrømmen går gjennom,
så det var et utrolig viktig landemerke for skip som skulle nordover,
ut av Mexicogolfen og mot Atlanteren.
Som Quetzalcóatls legendariske båt uten årer.
Steinblokkene kan ha vært en del av et større monument eller stedsmarkør.
Ettermælet til en sjøfarende kultur
som var vitne til det stigende vannet på slutten av forrige istid.
En kultur som faktisk kan ha kartlagt dette viktige stedet.
Jeg har bedt Mike bli med meg til kysten
for å se på kopier av noen av verdens eldste overlevende kart.
Han er kanskje en erfaren navigatør,
men jeg tipper han aldri har brukt slike kart.
Historien til disse kartene er ganske komplisert.
Disse kartene ble typisk tegnet
i det 14., 15. og 16. århundre.
Men kartmakerne innrømmer fritt at de kopierte fra eldre kart
og satte det sammen med ny informasjon fra oppdagelsestiden.
Vi begynner med dette. Det er et veldig berømt kart.
Dette er Piri Reis-kartet, tegnet av en tyrkisk admiral…
-Ja. -…i 1513.
Han skriver med håndskrift på kartet
at han baserte det på 20 eldre kildekart.
I tillegg til de eldgamle kildene
refererte Piri Reis også til kart fra nylige reiser til Amerika
av Kristoffer Columbus og andre.
Sluttresultatet var et verdenskart,
men i dag er det bare den vestlige tredjedelen som finnes.
Det er interessant, Graham, for du har en kystlinje
som viser elvene i Sør-Amerika ganske nøyaktig.
Ja.
Veldig bra representasjon av kysten til Sør-Amerika.
Men det som skiller seg ut for meg, som et stort avvik,
er denne veldig store øya
som vises ved Nord-Amerikas sørøstre kyst.
Rett ved kysten på et avkortet Florida
er det en stor, vertikalt orientert, rektangulær øy.
Den ligner ikke noe Columbus burde ha støtt på eller tegnet.
Man har prøvd å forklare det som et dårlig tegnet kart over Cuba.
Og det kan jeg ikke godta, for du kan ikke ta feil.
Den er lang og tynn og orientert mot en annen akse.
Og orientert øst-vest, men denne er orientert sør-nord.
Det finnes ingen slik øy, og den fantes ikke i 1513 heller.
Men en øy med akkurat den størrelsen og formen
fantes under den forrige istiden.
Den store delen av Grand Bahama Banks som var over vann.
Om du ser nærmere på hva Piri Reis tegnet langs øyas ryggrad,
er det en rekke blokker som er stilt opp på rekke.
Minner det deg om noe?
For meg ligner denne raden
veldig mye på megalitt-radene på Bimini-veien.
Det hadde ikke vært rart for kart på den tiden,
for de tok det de så som et karakteristisk trekk i området.
Vi ser denne elefanten i Vest-Afrika,
merkelige dyr her i Sør-Amerika.
Og denne detaljen her, som ikke er fjell.
Det er ikke sånn Piri Reis viser fjell. Det er noe annet.
Jeg tror det er Bimini-veien.
Det er det samme om Bimini-veien er naturlig eller menneskeskapt.
Min påstand om Bimini-veien
er at det er jævlig rart at den er på et kart over vann.
Ja.
Et kart som ble tegnet i 1513 basert på eldre kildekart.
Denne underlige forekomsten av en istidsøy
er ikke det eneste uvanlige trekket på Piri Reis fantastiske kart.
Mens du går sørover, har du en stor landmasse her.
Ja.
Og det virker utrolig rart.
Du påpeker et av de mest kontroversielle aspektene
ved Piri Reis-kartet.
Det er en kystlinje som går ut fra Sør-Amerika
langs den sørlige kanten av Atlanterhavet.
Ingen skulle ha visst om den i 1513.
Se på dette andre verdenskartet.
Pinkerton-kartet, utgitt i 1812.
Det er imponerende nøyaktig, bortsett fra én detalj.
Ikke noe Antarktika.
For vår sivilisasjon oppdaget ikke Antarktika før 1820.
SØRPOLEN
Derfor nekter historikere å erkjenne muligheten
for at det dukker opp på et kart fra 1513.
Området på kartet som folk sier kan være Antarktika,
det er bare ikke Antarktika.
MANCHESTER UNIVERSITET
Det er Sør-Amerika.
NORD-AMERIKA SØR-AMERIKA
Piri Reis tegnet kystlinjen
og gikk tom for papir, så han endret retningen.
Han drodlet bare.
Jeg tror vi har blitt lurt av drodlingen
til å tro at det er noe mer.
Det kan gi mening, om Piri Reis-kartet var det eneste eksempelet.
Men Antarktika dukker opp på andre kart fra 1500-tallet.
Her er det klart merket
på Orontius Finaeus-kartet, som ble tegnet i 1531.
Nok en gang basert på kilder fra oldtiden,
før noen moderne utforsker så det.
Men om det er Antarktika på Piri Reis-kartet,
hvorfor er det så merkelig orientert og forbundet med Sør-Amerika?
Se på Antarktis kystlinje, ikke som den er i dag…
STILLEHAVET - SØR-AMERIKA ATLANTERHAVET - AFRIKA - INDIAHAVET
2000 E.KR
…men som geologer tror den var da havnivået var lavere…
18 000 F.KR
…og den sørlige iskappen gikk nordover under den forrige istiden.
Om du risser av Antarktikas kystlinje i istiden,
ser det veldig ut som den på Piri Reis-kartet.
Antarktikas utseende,
og sånn det så ut under istiden på oldtidskart,
er et ekte paradoks, og et problem som må forklares.
For meg er det innlysende svaret at det ikke er tilfeldig.
Det er ikke fantasien til kartmakerne.
Det er kildekartene de tegnet fra.
Jeg tror disse kartene antyder
en stor, glemt episode i menneskehistorien.
I Indonesia, i Mexico og på Malta
har vi sett avanserte byggverk assosiert med siviliserende helter
som kom med båt og lærte lokalbefolkningen om jordbruk, lover og ingeniørkunst.
Disse kartene antyder at lenge før Magellans berømte ekspedisjon
rundet en avansert kultur istidverdenen.
Dette er tegn på at vi ikke kan avvise muligheten
for at forfedrene våre oppnådde et teknologinivå
som gjorde at de kunne kartlegge verdenshavene.
Bør ikke avvises.
Finnes det noe mer spennende i nærheten
som tyder på at det var en menneskeskapt struktur?
Det er et annet uforklart, menneskeskapt underverk her.
Skjult dypt inni Biminis tykke mangroveskog,
et område som kun kan nås med båt.
En rekke hauger stiger tre meter opp av sumpen
på tomme sandstrekninger, og danner en merkelig 160 meter lang form.
Som de berømte Nazca-linjene i Peru
er det et fenomen man ser best fra lufta.
Den umiskjennelige formen av en av Biminis eldste innbyggere.
Dette haibildet, hogget inn i mangrovesumpen,
har vært her så lenge noen kan huske.
Men arkeologer har aldri studert det på alvor,
siden de ikke kan bekrefte opphavet.
Og likevel er det et rovdyr som alle oldtidens sjøfarende kulturer,
deriblant den tapte sivilisasjonen jeg har lett etter,
ville ha fryktet og respektert.
Så hvem var disse oldtidsnavigatørene?
Med fare for nok en gang å tirre gjengse akademikere:
La oss snakke om Atlantis.
Jeg tror ikke Atlantis lå på Bimini,
eller at Atlantis ligger i nærheten av Bahamas.
Men legenden om den druknede byen er fascinerende,
nettopp fordi den gir oss den mest detaljerte beskrivelsen av noe
jeg tror faktisk eksisterte.
En tapt avansert sivilisasjon fra istiden.
Den greske filosofen Platon
er den eldste overlevende kilden for historien om Atlantis.
Han beskriver den ganske livaktig.
Atlantis var en velutviklet sivilisasjon,
med nydelig arkitektur, avansert teknologi
og byplanlegging i stor skala.
Den hadde også en diger flåte som kunne navigere i verden
og sende makten sin til både nær og fjern over havet.
Helt til byen ble rammet av en rekke digre jordskjelv og oversvømmelser,
en virkelig katastrofal hendelse,
og sank under bølgene.
Platon forteller at historien om Atlantis kom til ham gjennom forfaren Solon.
At Solon besøkte Egypt.
Og vi vet datoen for besøket. Det var 600 f.Kr.
Og under besøket var han i et tempel,
og prestene snakket om en tapt, avansert sivilisasjon
som de kalte Atlantis,
som ble ødelagt i en oversvømmelse
9000 år før Solons besøk.
Så vi har en dato for Atlantis' ødeleggelse: 9600 f.Kr.
Det er nøyaktig samtidig som den globale katastrofen
og stigningen i havnivået
som fant sted på slutten av istiden.
Tilfeldig? Kanskje.
Men at historien om Atlantis skal stemme så nøyaktig
med de nyeste vitenskapelige bevisene om slutten av istiden,
burde få selv de mest kritiske skeptikerne til å tenke seg om.
Er det ikke mer sannsynlig at det er en slags allegori?
Jeg kunne trodd det, om ikke for det faktum at Platons historie
gjentas i hele verden av folk som ikke hadde kontakt med Platon.
Det jeg mistenker, er at alle har en felles kilde,
et felles minne om en ekte hendelse.
Når Platon forteller om Atlantis, forteller han også hvorfor Atlantis sank.
Det var ikke bare på grunn av en katastrofe.
Det var på grunn av arrogansen, hovmodet og stoltheten
som hadde vokst frem i Atlantis.
Dette er grunnen til at Atlantis ble ødelagt.
For den hadde mistet harmonien med universet.
Og jeg tror sivilisasjonen vår i dag har et veldig likt problem.
Vi har mistet harmonien med universet.
Arrogansen vår over våre egne bragder,
viljen til å bruke makten vår i hele verden
på mindre mektige mennesker.
Alle disse tingene i mytologiske termer
antyder at sivilisasjonen vår er i veldig stor fare.
Da jeg ga ut Fingerprints of the Gods i 1995,
tenkte jeg at jeg ikke hadde mer å si
om muligheten for en tapt sivilisasjon.
Jeg ble gjort oppmerksom på en enorm og ganske utrolig
nyoppdaget megalittisk struktur i Tyrkia.
En som beviste at våre forfedre i istiden
var i stand til mye mer enn historikerne drømte om.
For meg tyder det på en tapt sivilisasjon
som arkeologien ikke har akseptert.
Man tror nå at stedet er den eldste overlevende
megalittiske strukturen i verden.
En som også kan ha gitt oss en advarsel, hugget i stein,
om at oldtidsapokalypsen fra forrige istid
som nesten utslettet menneskeheten…
…kan komme tilbake.
Så neste gang skal jeg til Tyrkia.
Tekst: Heidi Rabbevåg